《河口古刹》
明代·刘侨

宝林幽梵耀琼璿，别是人间一洞天。觉水洸洋澄碧海，法云缥缈罩青莲。

多罗鸟聚时闻偈，兜率龙参日护禅。最喜双溪殿下绕，慈灯炯照永绵绵。

作者简介：湖广麻城人，字东乡。世袭锦衣职，授北镇抚司副使。天启五年，因不愿陷汪文言忤魏忠贤，削籍归。崇祯初起用，受命缉六部与各省事，以言耳目难信，忤旨谪戍。在蕲黄曾投张献忠，为锦衣指挥使，旋又逃去。南明弘光朝，贿马士英，得复官。